Osakhulayo Wenza Ibhizimusi Esebenzisa iFacebook
Isakhamuzi sako Bulawayo esisakhulayo sithethe ithuba lokuthuthukisa umnotho waso sisebenzisa inkundla yebulenjini eye Facebook.
WASHINGTON D.C — UNkosazana Vanessa Machasi, omunye wabasakhulayo ofuna ukuvula ibhizimisi koBulawayo, usesebenzisa inkundla yebulenjini eye Facebook ukwenzela ukuzithuthukisa. UMachasi Usungule uhlelo lwemfundiso ngezamabhizimusi kule inkundla ekhansili eliphansi kwegama elithi “Bulawayo Women in Business” lapho abesifazana abahlangana khona bexoxisana njalo bephana amacebo ngokuzithuthukisa kwezebhizimusi. Kuloluhlelo, uMachasi uthe abesifazana abakumabhizimisi badlala indima enkulu ukuthuthukisa umnotho wakoBulawayo lelizwe leZimbabwe. Uthe bangathola usizo likhona ithuba lokuthi babe ngabosomabhizimisi abaphakeme. “Omama abanengi babhekane lenkinga eyokuthi balamabhizimusi athengisa impahla emakhoneni khonapho bengela lwazi lokuba lebhizimusi lendlela okuphathwa ngayo imali. Lokhu kuyinto eyenza ukuthi kube nzima ukuthi ibhanga imboleke imali ukuze athuthukise ibhizimusi yakhe.” UMachasi uphinde wakhuthaza abatsha abesifazana ukuthi balandele abanye babo abalandela ikhasi lakhe ukwenzela ukuthi labo bazame ukuzithuthukisa ngendlela ezitshiyeneyo. Abafisa ukuxoxisana lo Machasi landelani ikhasi labo elibizwa ngokuthi “Bulawayo Women in Business” ebulenjini bokuzilibazisa obe Facebook. Lilakho umumthinta njalo kumbe kuWhatsApp kunombolo ezithi 0771 333 419.